Source: https://finlex.fi/fi/laki/alkup/1991/19911639
Timestamp: 2019-09-16 08:10:19+00:00

Document:
Asetus ulosottotoimesta annetun asetuksen… 1639/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 1639/1991
1639/1991
Asetus ulosottotoimesta annetun asetuksen muuttamisesta
muutetaan ulosottotoimesta 8 päivänä helmikuuta 1985 annetun asetuksen (158/85) 4 §:n 2 momentti, 6 §:n 2 momentti, 10 §, 11 § ja sen edellä oleva väliotsikko, 12, 13 ja 14 §, 15 §:n 3 momentti, 21 §:n 2 ja 3 momentti ja 23 §:n 3 momentti,
sellaisina kuin niistä ovat 11 § 19 päivänä joulukuuta 1986 annetussa asetuksessa (952/86) ja 23 §:n 3 momentti 20 päivänä joulukuuta 1985 annetussa asetuksessa (1018/85) sekä
lisätään 12 ja 13 §:n edelle uusi väliotsikko seuraavasti:
Kaupunginvoudinvirastossa voi olla täytäntöönpano-osastoja tai muita alayksikköjä sen mukaan kuin työjärjestyksessä määrätään. Nimismiespiirin ulosottotoimi voidaan järjestää alayksiköiksi tai vastuualueiksi niin kuin työjärjestyksessä määrätään.
Kaupunginvoudinviraston ja nimismiespiirin ulosottotoimen työnjako vahvistetaan työjärjestyksessä.
Tarkemmat määräykset kaupunginvoudinviraston toiminnasta ja nimismiespiirin ulosottotoiminnan järjestämisestä annetaan työjärjestyksessä, jonka kaupunginvoudinvirastossa vahvistaa viraston päällikkö ja nimismiespiirissä nimismies.
Ulosottotoimesta annetun lain 4 §:ssä mainittujen virkojen lisäksi kaupunginvoudinvirastossa ja nimismiespiirin ulosottotoimen tehtävissä voi olla osastopäällikön, toimistopäällikön ja avustavan ulosottomiehen virkoja.
Kaupunginvoudinvirastossa ja nimismiespiirin ulosottotoimen tehtävissä voi lisäksi olla muita virkamiehiä ja työsopimussuhteista henkilöstöä.
1) johtavalla kaupunginvoudilla, ensimmäisellä kaupunginvoudilla, kaupunginvoudilla ja osastopäälliköllä oikeustieteen kandidaatin tutkinto sekä perehtyneisyys ulosottotoimeen ja hallintotehtäviin;
2) toimistopäälliköllä korkeakoulututkinto tai soveltuva opistotason tutkinto;
3) avustavalla ulosottomiehellä varanotaarin tutkinto, soveltuva opistotason tutkinto tai ylioppilastutkinto sekä lisäksi käytännön kokemusta virkaan kuuluvissa tehtävissä; sekä
4) muihin virkoihin virkaan soveltuva ylempi korkeakoulututkinto tai muu viran edellyttämä koulutus.
Johtavan kaupunginvoudin, ensimmäisen kaupunginvoudin, kaupunginvoudin ja kaupunginvoudinviraston osastopäällikön nimittää oikeusministeriö maistraatin julistettua viran haettavaksi ja annettua lausunnon hakijoista.
Nimismiehen nimittämisestä säädetään erikseen.
Nimismiespiirin ulosottotoimen tehtävissä toimivan osastopäällikön nimittää lääninhallitus nimismiehen esityksestä.
Muut kuin 13 §:ssä tarkoitetut virkamiehet ja työsopimussuhteisen henkilöstön nimittää tai ottaa kaupunginvoudinvirastossa viraston päällikkö ja nimismiespiirissä nimismies.
Kaupunginvoudinvirastossa, jossa kaupunginvouteja on useampia kuin yksi, viraston päällikkö nimittää tai ottaa muun kaupunginvoudin alaisen henkilökunnan asianomaisen kaupunginvoudin esityksestä.
Nimismiespiirin ulosottotehtävissä toimivalle toimistopäällikölle ja avustavalle ulosottomiehelle virkavapauden myöntää nimismies.
Työjärjestyksessä voidaan rajoittaa kanslian aukioloa yleisölle ja määrätä kanslian aukiolosta virka-ajan ulkopuolella.
Työjärjestyksessä voidaan määrätä ulosottomiehen ja avustavan ulosottomiehen vastaanottoajoista yleisölle.
4 §6 §10 §11 §12 §13 §14 §15 §21 §23 §

References: § 19
 §6
 §10
 §11
 §12
 §13
 §14
 §15
 §21
 §23